
                  מ ח ו ז   ד ר ו ם                                                               


‏י'        אב           תש"ע
‏21          יולי        2010
סימוכין : 103/047/10   

 לכבוד

 מר יובל הדר 
מנהל איכות הסביבה וכיבוי אש ארצי
דלק  חברת הדלק  הישראלית בע"מ

א.ת. נתניה דרום 42504

שלום רב,

הנדון: ממצאי סקר גזי קרקע בתחנת דלק "עומרים", באר שבע
[1] לודן 28.02.2010 "דוח סקר גז פאסיבי בשיטת Beacon תחנת דלק עומרים"
[2] ניתוח בדיקת מיכלים וצנרת בתחנת דלק 16.02.10

[3] מכתב לאישור ביצוע סקר גז מתאריך 16.11.09 

1. סיכום ממצאים דרישות והנחיות:
1.1 בתחנה בוצע סקר גז קרקע פאסיבי בדצמבר 2009 ועל פי הממצאים ישנו חשד לזיהום קרקע במוקדים בחוות המיכלים הישנה והחדשה.
1.2 תכנית הליווי מאושרת לביצוע בכפוף להוספת קידוח קרקע נוסף בחלק המערבי והסטת קידוח הביקורת דרום מזרחה.
1.3 יש להשלים מידע חסר המוזכר  בסעיף 2 
1.4 יש להשלים דרישות המופיעות בסעיף 4
2. רקע היסטורי
2.1 התחנה נמצאת במסגרת הסדר בין חברת דלק למשרד להגנת הסביבה.

2.2 התחנה הוקמה בסוף שנות ה 70 באזור תעשייה שממזרח לב"ש ושטחה 1.1 דונם

2.3 על פי מפת רגישות מי תהום לזיהום מדלקים, התחנה נמצאת מעל אזור ב'1 - אקוויפר בעל חשיבות מועטה בו כמות המים קטנה ו/או המים בו מלוחים
2.4 בתחנה יש 2 חוות מיכלים. החווה הישנה נמצאת בחלק הצפוני ובה 4 מיכלים:  מיכל 95 
2.5 החווה החדשה נמצאת בחלק הדרומי וכוללת מיכל נפט, סולר ובנזין
2.6 בתחנה יש מפריד דלקים
2.7 בתחנה יש STG1

2.8 בתחנה הותקנו 4 פיאזומטרים חדשים ביוני 2009, אולם דו"ח התקנה מלא ודו"ח ממצאים טרם הוגשו.
2.9 ניקוז מי גשם מופנה מחוץ לשטח התפעולי.
2.10 הותקנה מערכת למניעת דליפות בצנרת הסניקה, אולם לא צוין האם ישנה מערכת התראה בעת דליפה כגון ATG 

2.11 חסר מידע לגבי אטימות  שוחות המיכלים ושוחות המנפקות .

3. ממצאי סקרים קודמים וסקר גז קרקע
3.1 בתאריך 04.09 בוצע בליווי סביבתי שכלל פתיחת תעלות ניקוז לעומק 0.5 מטר וחפירה למפריד בעומק 1.2 מטר. בעבודות אלו לא נמצאו חריגות מערכי הסף.
3.2 בהתאם ל"הנחיות האגף – פענוח סקר גז קרקע אקטיבי ופאסיבי" 24.02.2009  ערכי הייחוס המופיעים בדו"ח הממצאים אינם מקובלים על המשרד להגנת הסביבה, וכי פרשנות התוצאות הינה יחסית לערכי רקע!
3.3 בסקר גז הקרקע הונחו 26 דוגמים למשך 21 ימים ובו נמצאו חריגות בשני אזורים:

3.3.1 בחוות המיכלים הדרומית, נמצא TPH  בדוגם מספר 10
3.3.2 בחוות המיכלים הצפונית נמצא TPH בדוגמים 17,19,23 וחריגה קלה מערך הרקע נמצא גם בחלק המערבי בדוגם 26. חריגות מערכי הרקע נמצאו באותם ארבעת הדוגמים ב BTEX.
4. הנחיות להמשך עבודה
4.1 תכנית קידוחי הקרקע מאושרת בכפוף להוספת קידוח קרקע נוסף היכן שדוגם גז מספר 26 היה ממוקם ובו נמצאו חריגות קלות של TPH  ו BTEX.
4.2 בדוח הממצאים צוין כי בדוגם 17 הרכב שרשראות הפחמימנים מעיד על זיהומים שמקורם בסולר, אולם על פי המצוין באזור זה (חווה צפונית) אין מיכלי סולר אלא נפט ובנזין. נבקש את הבהרתכם לפירוש התוצאות והסבר האם בעבר היה מיכל סולר באזור זה. את קידוח הרקע (ביקורת שלילית) מומלץ להסיט לכיוון דרום מזרח ולהתרחק מהאזור החשוד כמזוהם על פי ממצאי סקר גז.
4.3 בדו"ח הנ"ל מצוין כי 3 מיכלים הנמצאים בחווה הישנה מבוטלים ומנותקים. על פי הנחיות הממונה מתאריך 16.02.10 המופיעות בסימוכין יש לצרף הצהרה על ביצוע הפעולות, לפיכך במידה ואכן המיכלים מנותקים והושלמו כל דרישות הממונה, הנכם מתבקשים לצרף הצהרה זו לדו"ח ממצאי סקר קרקע.
4.4 בעת מתן אישור לביצוע סקר הגז, התבקשתם לצרף לדוח הנ"ל את דוח התקנת 4 הפיאזומטרים כולל ממצאי שדה ואנליזת מעבדה, אולם נתונים אלו לא צורפו לדו"ח. הנכם מתבקשים לצרף ממצאים אלו לדוח ממצאי סקר קרקע.
4.5 בדו"ח לא סופקו נתונים באשר לקיומם של קידוחים למי תהום בסביבת התחנה. יש להשלים זאת כנדרש בהחיות המשרד.

4.6 יש להגיש את דו"ח הממצאים והשלמת המידע עד 15/11/2010.
4.7 יש להודיע למחוז שבוע ימים מראש טרם ביצוע סקר הקרקע

                                                                                                         בברכה,

                                                                                                            מריה שפירא

                                                                                                               מרכזת תחנות דלק
העתקים:   מר אריק בר שדה - מנהל המחוז, כאן.
                   ד"ר יעל מייסן – ראש  אגף שפכי תעשייה וקרקעות מזוהמות
                   מר אורי שלהב – ממונה קרקעות מזוהמות, תל אביב
                   גב לריסה מלמד- מנהלת יחידה סביבתית באר שבע                   

                   מר שגיא מגריסו -  גיאו-פרוספקט בע"מ
                   מר חגי בלכנר – רכז דרום, המשטרה הירוקה כאן

